Hoogtepunte | khaki-productions
Kortfilm in 2018
Silwerskerm Kortfilm vir kykNET
SKRYWER: TONY BYLEVELD
REGISSEUR: ERIK HOLM
VERVAARDIGERS: CHRISTELLE PARROTT EN WYNAND DREYER
HOOGTEPUNTE uit die ARGIEF
Die Beige Ford Cortina-album is vir 'n Ghoema Afrikaanse Musiektoekenning genomineer in die afdeling Kontemporêre album deur 'n vroulike kunstenaar.
Regisseur - Wynand Dreyer
Kamera en redigering - Christelle Parrott
Vervaardig deur Khaki Produksies
Marlise gesels oor daai Cortina
'n YouTube Wenner!!
20 Julie was 'n B.F.C. affêre
"'n Beige Ford Cortina", die musiekvideo van Marlise Scheepers (SjefSnoekie) met Riaan Cruywagen en Mariëtta Kruger, het ons grootste verwagtinge oortref. Toe ons laas gekyk het, het die YouTube musiekvideo al oor die 80 000 hits gehad!
Die hele produksie is binne 24 uur afgehandel en ons is MAL oor die eindproduk: 'n lawwe liedjie, tong in die kies en 'n lekker opstuur.
Kortfilm in 2013
Die Beleefnis is die verhaal van 'n eiesinnige ou dame wat eens op 'n dag die dorp op sy kop keer: dié tannie kondig uit die bloute aan dat sy haar eie begrafnis wil hou! Dan het sy nog die vermetelheid om dit as 'n "viering van haar lewe" te bestempel. "Eintlik nie 'n begrafnis nie", help sy verslae mense reg. "Dit is meer soos 'n be-leef-nis!" Die dorpenaars het nog altyd aanvaar dat die begeesterde Magdaleen Botha (Woutrine Theron) 'n ligte klap van die windmeul weg het, maar hierdie volksvreemde versoek vat dinge nou wragtig een maal te vêr. Magdaleen is egter nie die tipe wat haar van stryk laat bring nie. En nie haar moeilike seun, Simon (André Odendaal), Dominee Stanley (Chris van Niekerk) of selfs Stoffel die begrafnisondernemer (Erno van Dyk) gaan haar van haar groot dag weerhou nie. Hoe sal hulle kan? Hulle het immers geen idee van die desperate hoop wat agter Magdaleen se 'beleefnis' skuil nie...